Arya Dröttningu

Arya Dröttningu on kuvitteellinen hahmo Christopher Paolinin kirjasarjassa Perillinen. Hän on päähenkilö Eragonin ystävä ja ihastuksen kohde. Rodultaan Arya on haltia.

 Hahmo 
Arya on haltiakuningatar Islanzadín ja edesmenneen kuningas Evandarin tytär.Paolini, 2006: Esikoinen, ”Kuningatar Islanzadí”, s. 238–252. Hän on haltioiden lähettiläs ja sarjan alussa myös lohikäärmeenmunan vartija. Haltioiden hallitseman Du Weldenvardenin ulkopuolella liikkuessaan Arya on pitänyt syntyperänsä salassa. 

Kirjoissa Aryaa puhutellaan arvonimellä dröttningu, joka on haltioiden käyttämää muinaista kieltä ja tarkoittaa Paolinin mukaan suunnilleen samaa kuin prinsessa.Paolini, 2012: Perillinen, ”Sanasto”, s. 929–933. Kun Arya myöhemmin valitaan hallitsijaksi, arvonimi vaihtuu kuningatarta tarkoittavaan sanaan dröttning.Paolini, 2012: Perillinen, ”Fírnen”, s. 858–876.

 Eragon 

Arya valitaan vartioimaan vardenien varastamaa lohikäärmeenmunaa ja kuljettamaan sitä Du Weldenvardenin ja Farthen Dûrin välillä. Hän joutuu kuitenkin munaa havittelevan varjon Durzan väijytykseen. Epätoivoisena Arya yrittää lähettää munan Bromille, Carvahallin pikkukylään, mutta muna päätyykin kylän lähelle Selkärankavuoristoon, josta Eragon oli löytänyt sen. Durza vangitsee Aryan ja saa Galbatorixilta tehtäväksi selvittää, minne hän on lähettänyt munan ja mitä hän tietää Ellesmérasta, haltioiden pääkaupungista. Hän yrittää kiristää tietoja kuukausien ajan mitä hirveimmin menetelmin - mutta turhaan. Lopulta Galbatorix määrää, että Arya pitäisi tuoda hänen luokseen, jotta hän itse voisi hankkia nämä tiedot. 

Aryan onneksi Eragon on joutunut urgalien hyökkäyksen kohteeksi ja päätynyt samaan vankilaan kuin Arya. Matkakumppaninsa Murtaghin ja lohikäärmeensä Saphiran avulla Eragon pakenee ja pelastaa Aryan. Vankilassa Aryalle on annettu harvinaista myrkkyä Skilna Braghia. Siksi hän vaipuu itse aiheutettuun koomaan, mikä hidastaa myrkyn vaikutusta. Vastamyrkkyä, Tùnivorin nektaria löytyy valtakunnan ulkopuolelta vain haltioiden ja vardenien luota. Koska haltioiden luo matkaaminen olisi kestänyt pitempään kuin Aryalla oli elinaikaa, he päättivät matkata vardenien luo Farthen Dûriin. Aryan parannuttua hän koettelee Eragonia miekoilla sekä taistelee Farthen Dûrin taistelussa. Taistelussa hän särkee Tronjheimia koristavan kahdenkymmenen metrin mittaisen tähtisafiirin, Isidar Mithrimin, ja taistelu kääntyy vardenien voitoksi.

 Esikoinen 

Esikoisessa Arya johdattaa Eragonin Ellesmèraan päättämään lohikäärmeratsastajan koulutuksensa. Perillä selviää, että Arya on haltiakuningatar Islanzadín tytär ja kruununperillinen. Eragon on myös rakastunut Aryaan, mutta hän torjuu tämän, koska viimeisenä toivona kuningas Galbadorixin kukistamiseksi Eragonin on pistettävä kaikki tarmonsa opiskeluunsa, eikä mikään saa mennä sen edelle. Lisäksi Arya on haltia ja huomattavasti Eragonia vanhempi. Kirjan lopussa Arya taistelee myös Palavien tasankojen taistelussa.

 Brisingr 

Brisingr-kirjassa Aryan ystävystyy paremmin Eragonin kanssa. Vaikka hän puhuu avoimemmin menneisyydestään ja tunteistaan nuorta ratsastajaa kohtaan, hän silti torjuu Eragonin monet lähestymisyritykset. Arya paljastaa, että hänellä oli joskus läheinen ystävä, Fäolin, joka kuoli väijytyksessä, jossa Arya otettiin Durzan vangiksi. Eragonin takia Arya tunnetaan myös nimellä Arya Varjontappaja.

 Perillinen 
Sarjan neljännessä osassa Perillinen (2011) Aryasta tulee lohikäärmeratsastaja, kun Fírnen-niminen lohikäärme kuoriutuu. Hänet myös kruunataan haltioiden kuningattareksi.

 Vastaanotto 
Jana Kirschová kuvailee opinnäytetyössään Aryan olevan samankaltainen kuin J. R. R. Tolkienin luoma Arwen, joka esiintyy romaanissa Taru sormusten herrasta. Molemmat hahmoista ovat ylhäissyntyisiä, voimakkaita ja viisaita haltioita, jotka rakastuvat ihmiseen. Myös hahmojen nimet muistuttavat toisiaan.

Vastaavasti Jan Talpan opinnäytetyössä pohditaan haltiaprinsessa Aryan pelastusoperaation Gil’eadin vankilasta kirjasarjan ensimmäisessä osassa olevan samankaltainen kuin prinsessa Leian pelastus Kuolemantähdeltä elokuvassa Tähtien sota: Episodi IV – Uusi toivo. Molemmat hahmot tulevat sankarin pelastamaksi samassa vaiheessa tarinaa ja samanlaisissa olosuhteissa. Sekä Arya että Leia paljastuvat juonen kehityksen kannalta avainhahmoiksi, sillä tarinoiden alkuvaiheessa juuri Arya lähettää Eragonille lohikäärmeenmunan ja Luke Skywalker saa Kuolemantähden piirrustukset sisältävän viestin Leialta.

A Study Guide for Christopher Paolini’s “Eragon” -kirjan mukaan Durzan vankeudesta vapautunutta Aryaa ei esitetä sarjan kirjoissa pulassa olevana neitona, vaan enemmänkin pulaan joutuvan Eragonin suojelijana, jolloin perinteiset sukupuoliroolit ovat päinvastaiset.

 Lähteet 



 Viitteet 

 Aiheesta muualla 
 Arya Inheriwikissä 

Luokka:Perillinen-sarjan henkilöhahmot
Luokka:Kuvitteelliset kuninkaalliset
Luokka:Kuvitteelliset miekkailijat‎
Luokka:Kuvitteelliset jousiampujat
Luokka:Kuvitteelliset maagikot
Luokka:Lohikäärmeratsastajat